   道家

漢書藝文志曰：「道家者流，蓋出於史官，歷記成敗，存亡禍福，古今之道，然後知秉要執本，清虛以自守，卑弱以自持，此君人南面之術，合於堯之克讓，易之嗛嗛，一謙而四益，此其所長也。」

老子為周之史官，能遍覽上古學術，對世事人情有透徹之領悟，故能綜合人世間成敗、存亡、禍福、古今之道，而秉要執本，創立學說，以期重返衰世於大道，振頹風於清平。莊子能繼承老子之學術思想，加以闡揚光大。老莊是以合稱。漢時凡闡述老莊之學，引申自然無為之思想者，總名為道家。
今道家書已大部份亡佚，未亡佚者，亦間雜部份偽作。然道家諸子大抵皆發揚老莊之旨，縱使偽作，或託道家人物之名，要其功效皆在闡揚老莊學說，以求淑世化民之果效。自漢興以來，政治上崇奉黃老，宗教上一尊道教，即連儒家亦染上黃老色彩，而學術思想亦無不受老莊自然主義思想之影響。魏晉儒學衰，玄學盛，是乃老莊思想如日正中天，其影響之深遠，上至廟堂，下至百姓，甚連新興之佛學亦無不受其思想左右，老莊思想之博大精深，於斯可見。
老莊思想以順應自然，不事人為為主，要之在於「率性求真」之精神，故反對一切禮法虛名，矯揉造作。然其真正用意，益非刻意遺俗，故作驚言駭語。所謂「謬悠之說、荒唐之言，無端崖之辭，皆是其以『卮言、重言、寓言』而曼衍出來之道理。」讀莊子不可為其諔詭之辭所限，而讀老子更不可受其「正言若反」之文字所惑。老莊皆是以救世為己志，故其論道，非祇憑空而虛言也。淮南子要略訓曰：「言道而不言事，則無以與世浮沈，言事而不言道，則無以與化遊息。」是老莊之道，雖似虛無空渺，然實際上卻可應用於人生。胡哲敷先生曰：「老子莊子，誰都知是言道之書，然苟其言道而不言事，則直與世無關，尚復有何意義？」他們書中，固然是談天道者居多，但其表現，仍落在人事上。不過他們都從事物的源頭說起罷了。所以我們翻開他們的書，不但未嘗超然物表，並且是一切事物的總原理。如曰：『不尚賢，使民不爭。不貴難得之貨，使民不為盜。不見可欲，使民心不亂。』豈不是說盡天下為爭為盜為亂之原理嗎？莊子曰：『物無非彼，物無非是，自彼則不見，自知則知之，是亦彼也，彼亦是也，彼亦一是非，此亦一是非。』豈不是說盡天下是非之原理嗎？我覺得老莊之書，沒有一句不能拿人間事物為之參驗。讀了他們的書，不由得會令人懷想到世事人情，舉不出其理論。昔人謂：『三日不讀道德經，便覺舌本間強。』於此可見其感人之深，有如此者。苟非其書的深切著明，偏載天下事物之理者，何能至此？
惜乎後世之人，以為老莊之學皆虛無放散，不切實際。荀子解蔽篇曰：「莊子蔽於天而不知人。」又評老子曰：「有見於訕，無見於信，貴賤不分。」(天論)韓非子六反篇曰：「老聃有言，知足不辱，知止不殆。夫以殆辱之故，而不求於足之外者老聃也。今以為足民而可以治，是以民為皆如老聃也。」又曰：「世之所為烈士者，離眾獨行，取異於人，為恬淡之學，而理恍惚之言。臣以為：恬淡，無用之教也。恍惚，無法之言也，言出於無法，教出於無用者，天下謂之察。臣以為人生必事君養親。事君親，不可以恬淡。人生必言論忠信法術。言論忠信法術，不可以恍惚。恍惚之言，恬淡之學，天下之惑術也。」(忠孝)
甚至有人以為老子為權詐陰謀家，莊子為放蕩厭世之徒，而道教神仙家亦附會老莊，以為修鍊之權輿，此漢志所謂：「及放者為之，則欲絕去禮學，兼棄仁義。曰：獨任清虛，可以為治。」是以老莊之學，漢魏以後，駁然不純。道家之形具徒在，而其原始精神巳漸喪失。
總之，先秦諸子與老莊思想淵源甚深。諸子百家學術皆由史所出，而道家為史官之正，因此彼此關係誠為密切。
江瑔曰：「諸子百家莫不淵源於史。故漢志所錄，道家老子為周柱下史外，他如儒家有六弢，繫曰：『周史』。小說家有『青史』為古史官。雜家有『孔甲』為黃帝之史。墨家有『尹佚』。兵家、陰陽家有『萇弘』皆周之史官。陰陽首列『司星子韋』為宋之史官。農家有『董安國』為漢代內史。又法家有燕十事十篇，亦當為燕史官之所掌。是百家之學，莫不有史官在其中，則可知百家流派之不同，皆因於古之史官所職各異之故也。」又曰：「道家者，上所以接史官之傳，下所以開百家之學者也。黃帝以後，老子以前，上下二千年，惟道家之學，扶輿磅薄而無他家立足於其間。然則是時，舍道家外，殆無學之可言矣。」
道家為諸子之宗，而諸子亦僅得道術之偏。是以諸子雖承襲部份道家之思想，然畢竟異途殊歸，卒演成不同之學派學理也。莊子天下篇敘述諸家之興起，原於一而卒散於異：「古之所謂道術者，果惡乎在？曰：無乎不在。曰：神何由降？明何由出？聖有所生，王有所成，皆原於一。不離於宗，謂之天人。不離於精，謂之神人。不離於真，謂之至人。以天為宗，以德為本，以道為門，兆於變化，謂之聖人。以仁為思，以義為理，以禮為行，以樂為和，薰然慈仁，謂之君子。以法為分，以名為表，以參為驗，以稽為決，其數一二三四是也。百官以此相齒，以事為常，以衣食為主，審息畜藏，老弱孤寡為意，皆有以養，民之理也。古之人其備乎。配神明，醇天地，齊萬物，和天下，澤及百姓，明於本數，係於末度六通四辟，小大精粗，其運無乎不在。其明而在數度者，舊法世傳之史，尚多有之。詩以道志，書以道事，禮以道行，樂以道和，易以道陰陽，春秋以道名分。其數散於天下而設於中國者，百家之學時或稱而道之。天下大亂，聖賢不明，道德不一，天下多得一察焉以自好。譬如耳目鼻口，皆有所明，不能相通。猶百家眾技也，皆有所長，時有所用。雖然，不該不偏，一曲之士也。夠天地之美，析萬物之理，察古人之全，寡能備於天地之美，稱神明之容。是故內聖外王之道，闇而不明，鬱而不發，天下之人各為其所欲焉以自為方。悲夫，百家往而不反，必不合矣！後世之學者，不幸不覓天地之純，古人之大體，道術將為天下裂。
天下篇以學術原起於一，後天下大亂，「天下多得一察以自好」、「天下各為所欲以自方」，遂使原本相同之道術分裂，諸子由是興也。此與漢書藝文志諸子略記載相似：「諸子十家，其可觀者九家而已。皆起於王道既微，諸侯力政，時君世主，好惡殊方。是以九家之說，蠭起並作，各引一端，崇其所善。以此馳說，取合諸侯，其言雖殊，辟猶水火相滅，亦相生也。仁之與義，敬之與和，相反而皆相成也。易曰：『天下同歸而殊塗，一致而百慮。』今異家者，各推所長，窮知究慮，以明其指，雖有蔽短。合其要歸，亦六經之支與流裔。」，百家雖各有所長，要皆原於道家也。
唯諸家不明本源，各執一偏，互相攻評，勢如水火，董仲舒所謂：「師異道，人異論，百家殊方，指意不同。」(漢書本傳)因此學術成為爭名奪利之工具，「德蕩乎名，知出乎爭。名也者，相札也。知也者，爭之器也。」(人間世)於是因偏見而各有是非：「道隱於小成，言隱於榮華。故有儒墨之是非，以是其所非，而非其所是。」(齊物論)
荀子解蔽篇亦謂：「故由用謂之道，盡利矣。由俗謂之適，盡嗛矣。由法謂之道，盡數矣。由執謂之道，盡便矣。由辭謂之道。盡論矣。由天謂之道，盡因矣。此數具者，皆道之一隅也。夫道者，體常而盡變，一隅不足以舉之。曲知之人，觀於道之能識也。故以為足而飾之，內以自亂，外以感人。」
諸子百家學術皆原於道術，老莊思想與諸家思想皆有相適相合之處。唯後世各家皆偏於一曲之見，遂不復以道家為歸，道術遂為天下裂。自周沒秦興之後，罷黜百家，焚燒經籍，諸子學遂由絢爛歸於平淡。斯時戰亂頻仍，兵熒四起，人民於飽經痛苦之後，所欲棲息者，亦僅老莊一家而已。

第貳編老莊思想對兩漢學術思想之影響

第一章 黃老思想之產生及其發展第
關於黃老思想之淵源：

一、淵源於老莊
老莊思想係以自然無為，清靜簡約，至公無私，守柔不爭為特色。故政治上表現，在於發揮以慈，以儉，不敢為天下先之精神。
老子曰：「以正治國，以奇用兵，以無事取天下，吾何以知其然哉？以此。天下多忌諱而民彌貧；民多利器，國家滋昏；人多伎巧，奇物滋起；法令滋章，盜賊多有。故聖人云：我無為而民自化，我好靜而民自正，我無事而民自富，我無欲而民自樸。」(五七章)因此老子反對一切人為之干涉：「絕聖棄智，民利百倍。絕仁棄義，民復孝慈。絕巧棄利，盜賊無有。此三者以為文不足，故令有所屬，見素抱樸，少私寡欲。」(十九章)政治上之措施，主張棄智為用：「古之善為道者，非以明民，將以愚之。民之難治，以其智多，故以智治國國之賊，不以智治國國之福。知此兩者亦稽式，常知稽式，是謂玄德。玄德深矣，遠矣，與物反矣！然後乃至大順。」(六五章)
莊子亦主張無為之治：「夫虛靜恬淡，寂寞無為者，萬物之本也。明此以南鄉，堯之為君也；明此以北面，舜之為臣也。以此處上，帝王天子之德也；以此處下，玄聖素王之道也。以此退居而閒遊，江海山林之士服；以此進為而撫世，則功大名顯而天下一也。靜而聖，動而王，無為也而尊，樸素而天下莫能與之爭美。」又曰：「夫帝王之德，以天地為宗，以道德為主，以無為為寧。無為也則用天下而有餘，有為也則為天下用而不足。故古之人貴夫無為也。上無為也，下亦無為也。是下與上同德，下與上同德則不臣。下有為也，上亦有為也。是上與下同道，上與下同道則不主。上必無為而用天下，下必有為為天下用，此不易之道也。故古之王天下者，知雖落天地不自慮也，辯雖雕萬物不自說也，能雖窮海內不自為也。天不產而萬物化，地不長而萬物育，帝王無為而天下功。」(天道)。  

老莊無為之政治理想，正係黃老無為而治精神之所在。
黃老思想之「黃」字係指「黃帝」而言。論衡自然篇曰：「黃者，黃帝也。老者，老子也。」黃帝為中國傳說中之遠古聖王。史記五帝本紀云：「黃帝姓公孫名曰軒轅。」又云：「黃帝為有熊氏。」易繫辭論帝王之世系謂：「庖犧氏沒，神農氏作。神農氏歿，黃帝堯舜氏作。」尸子卷下記子貢與孔子問答黃帝之軼聞，此皆有關黃帝之史事也，大戴禮記五帝德述說黃帝之德，甚為詳盡：「宰我問於孔子曰：『昔者，予聞諸榮伊，言黃帝三百年。請問黃帝者人邪？亦非人邪？何以至於三百年乎？』孔子曰：『予！禹、湯、文、武、成王、周公，可勝觀也！夫黃帝尚矣，汝何以為？先生難言之。』宰我曰：『上世之傳，隱微之說，卒業之辨，閽昏忽之，意非君子之道也，則予之問也，固矣。』孔子曰：『黃帝，少典之子也，曰軒轅。生而神靈，弱而能言，幼而慧齊，長而敦敏，成而聰明。治五氣，設五量，撫萬民，度四方，教熊貔豹虎，以與赤帝戰於版泉之野，三戰然後得行其志。黃帝黼黻衣，大帶黼裳，乘龍扆雲，以順天地之紀，幽明之故﹐死生之說，存亡之難。時播百穀草木，故教化淳鳥獸昆蠱，歷離日月星辰，極畋土石金玉，勞心力耳目，節用水火材物。生而民得其利百年，死而民畏其神百年，亡而民用其教百年，故曰三百年。』」
由於黃帝是上古聖王，其德風教化，普及後代。故後代之人，咸感而稱之。唯黃帝時代悠遠難稽，欲知黃帝之事蹟，固屬不易。因此後人對黃帝有關事物，遂常有空洞玄邈而不著邊際之言，如所謂「生而神靈，弱而能言。」皆此類也。故黃帝不但成為神化中之人物，而更為兩漢先秦人士用以託古喻道之人物。淮南子脩務訓曰：「世俗之人，多尊古而賤今。故為道者，必託之神農、黃帝而後能說。」史記孟荀列傳亦曰：「先序今以至黃帝，學者所共術。」因此託名黃帝之著作特多。
至於黃帝四經之內容，則係援道於法，以刑名為主，而輔之於無為之術。經法篇道法章曰：「道生法，法者，引得失以繩，而明曲直也。」「見知之道，唯虛無有。虛無有，秋毫成之，必有刑名。刑名立，則黑白之分已。故執道者之觀於天下也，無執也，無處也，無私也。」「名刑已定，物自鑄正。故唯執道者能上明於天之反，而中達君臣之半，富密察於萬物之所終始，而弗為主。」
唯雖以刑法為主，然須以德養之：「天德皇皇，非刑不行。穆穆天刑，非德必傾。」「刑德相養，逆順乃成。刑晦而德明，刑陰而德陽，刑微而德章，其明者以為法。」(十大經姓爭章)
既貴德性，當以道家謙柔慈愛為主：「審知逆順，是謂道紀，以強下弱，以何國而不克？以貴下賤，何人不得？」(經法篇四度章)「以剛為柔者活，以柔為剛者伐，重柔者吉，重剛者滅。」(經法篇名理章)「卑約主柔，常后而不先。體正信以仁，慈惠以愛人，端正勇，弗敢以先人。」(十大經順道章)
政治之作為當以「虛靜無為」為主，此係黃老政治之主張：「上虛下靜而道得其正，信能無欲，可為民命。上信無事，則萬物周遍。分之以其分，而萬民不爭。授之以其名，而萬物自定。不為治勸，不為亂懈，廣大弗務，及也。深微弗索，得也。」(稱篇)
黃老思想淵源於黃帝，實係以「黃帝」為託名之一種政治理想。黃帝既為幽渺難知之人物，道家、法家等遂藉以憑託以增加其立論。故所傳之黃帝言、黃帝銘皆合道家之旨。至於黃帝四經之再現，則更使吾人認識黃老思想之內容，及肯定「黃老」二字除係人名外，當為專門著述之稱呼，如此方能「讀黃帝、老子」(見史記外戚世家)。
淵源於法家
法家思想與道家思想最為接近。管子一書，漢書藝文志列為道家。貴勢派之慎到，史記謂：「慎到學黃老道術之術。」(孟荀列傳)。貴術派之申不害，史記謂：「本於黃老而主刑名。」(老莊申韓列傳)韓非子集法家之大成，史記謂：「喜刑名法術之學而歸本於黃老。」(仝上)可見法家與黃老關係甚為密切。
法家思想與道家思想本有相通之處(參本文第壹編第四章第二節八法家)。道法二家之政治理想係「無為而治」。道家之無為乃是順應自然，而法家之無為乃是以人主不妄加干涉，一切依法而行，因此有其政治之目的及實用性。管子曰：「故必知言無為之事，然後知道之紀。」(心術上)
又曰：法者，所以同出不得不然者也。故殺僇禁誅以一也。故事督乎法，法出乎權，權出乎道。」(心術上)
慎子亦曰：「為人君者不多聽，據法倚數，以觀得失。無法之言，不聽於耳。無法之勞，不圖於功。無勞之親，不任於官。官不私親，法不遺愛。上下無事，惟法所在。」(君臣)
申子亦曰：「聖君任法而不任智，任數而不任說。黃帝之治天下，置法而不變，使民安樂其法也。」(藝文類聚引)
韓非亦曰：「古之全大體者，望天地，觀江海，因山谷。日月所照，四時所行，雲布風動，不以智累心，不以私累己。寄治亂於法術，託是非於賞罰，屬輕重於權衡。不逆天理，不傷情性。不吹毛而求小疵，不洗垢而察難知。不引繩之外，不推繩之內。不急法於外，不緩法於內。守成理，因自然。禍福生乎道法，而不出乎愛惡。榮辱之責，在乎己而不在乎人。」(大體)
故法家「守法而治」自能達到老莊「無為而治」之果效。
至於如何達到「守注無為」之地步？道家強調無私。老子曰：「以其無私，故能成其私。」(七章)法家亦有此相同之看法。管子曰：「聖君任法而不任智，任數而不任說，任公而不任私，任大道而不任小物，然後身佚而天下治。」(任法)
慎子曰：「法制禮籍，所以立公義也，凡立公所以棄私也。」又曰：「法雖不善，猶愈於無法，所以一人心也。夫投鈎以分財，投策以分馬，非鈎策為均也。使得美者不知所以德，使得惡者不知所以怨，此所以塞願望也。」(威德)
韓非曰：「釋法術而任心治，堯不能正一國。去規矩而妄意度，奚仲不能成一輪。廢尺寸而差短長，王爾不能半中。使中主守法術，拙匠守規矩尺寸，則萬不失矣。吾人者，能去賢巧之所不能，守中拙之所萬不失，則人力盡而功名立。」(用人)「法不阿貴，繩不撓曲。法之所加，智者弗能辭，勇者弗能爭，刑過不避大臣，賞善不遺匹夫。故矯上之失，詰下之邪，治亂決謬，絀羨齊非，一民之軌，莫如法。」(有度)
法家之「至公無私」之態度，與依法而出之「無為而治」之理想，實與道家相近。唯道家以清靜虛無為用，其重點在個人修身及處世態慶，未免消極自守。而法家以實現政治抱負為用，其重點在審定君臣名分，發揮整體作用，以達其政治目的，自有其實用性。
蓋漢基初肇，百廢待舉，純屬老莊之學固不能發揮實際效用，而過於採取法家苛刻路踐，則有重蹈暴秦覆轍之險，自不為人民所歡迎。亦祇有調和道法二家，於老莊思想中，滲和法家之學，此黃老刑名思想之所由生也。故漢之黃老，非單純僅為老莊之說，實滲有法家思想在內也。
淵源於齊學
齊與魯皆古代文化之國，所謂：「齊一變至於魯，魯一變至於道。」(論語雍也篇)齊開國始祖姜尚，本隱釣於渭水之陽。文王以飛熊入夢，出獵遇之。悅曰：「吾太公望子久矣。」後佐武王伐紂，建立周業，乃受封於齊。都營丘，修國政，通商工之業，便漁鹽之利，人民多歸齊，齊遂成大國。齊地物產富饒，民性舒緩足智，富於幻想，好誇大談論，因此形成獨特之文風。史記太史公曰：「吾適齊，自泰山屬之琅琊，北被於海，膏壤二千里。其民闊達多匿知，其天性也。以太公之聖，建國本。桓公之盛，修善政。以為諸候會盟稱伯，不亦宜乎？洋洋乎，大國哉！」(齊太公世家)漢書地理志曰：「太公以齊地負海，少五穀而人民寡，乃勸以女工之業，通魚鹽之利，而人物輻湊。…其俗彌侈，織作冰紈綺繡純麗之物，號為『冠帶衣履天下。』吳札聞齊之歌曰：『泱泱乎大風也哉！其太公乎！國未可量也。』初太公治齊修道術，尊賢智，賞有功。故至今其士多好經術，矜功名，舒緩闊達而足智，言與行謬，虞詐不情，急之則離散，緩之則放縱。」
太公治齊以道術，其政治措施以「簡約」為主，頗近道家之精神。史記魯世家曰：「魯公伯禽之初受封之魯，三年而後報政周公。周公曰：『何遲也?』伯禽曰：『變其俗，改其禮，喪三年，然後除之，故遲。』太公亦封於齊，五月而報政周公。周公曰：『何疾也？』曰：『吾簡其君臣禮，從其俗為也。』及後聞伯禽報政遲。乃歎曰：『嗚呼！魯後世其北面事齊矣！夫政不簡不易，民不有近，平易近民，民必歸之。』
簡其禮，因其俗，皆老莊思想之要旨，應用於政治上便是黃老思想之表現。故太公之思想，實與老莊思想若干符合。今傳兵家六韜之書乃係姜尚所作。而其中思想，亦多與老莊相似(參第壹編第四章十兵家)。茲再舉數例比較如下：如姜尚曰：「以家取國，國可拔。以國取天下，天下可畢。…嗚呼！曼曼綿綿，其聚必散。嘿嘿昧昧，其光必遠。微哉聖人之德誘乎，獨見樂哉！聖人之慮，各歸其坎而立歛焉。」(文師)此與老子「治大國，若居下流，天下之交，天下之牝。牝常以靜勝，以靜為下。故大國以下小國，則取小國；小國以下大國，則取大國。」(六一章)二人看法相同。皆說明以弱為強。以虛為懷，歛己而得人心之理。
姜尚曰：「帝堯王天下之時，金銀珠玉不飾，錦繡文綺不衣，奇怪珍異不視，玩好之器不寶，淫佚之樂不聽，宮垣屋室不堊，夢桷椽楹不斵，茅茨偏庭不剪。鹿裘禦寒，布衣掩形，糲粱之飯，黎藿之羹，不以役作之。故寒民耕織之時，削心約志，從事於無為。」(盈虛)此與老子之「虛其心，實其腹，弱其志，強其骨。」(三章)之無為思想相同。
姜尚曰：「何憂何嗇？萬物皆得。何嗇何憂，萬物皆遒。政之所施，莫知其化。時之所在，莫知其移。聖人守此而萬物化，何窮之有？終而復始。優而游之，展轉求之，求而得之，不可不藏。既已藏之，不可不行。既已行之，勿復明之。夫天地不自明，故能畏生。聖人不自明，故能名彰。」(文啟)此與老子之「不自見故明，不自是故彰，不自伐故有功，不自矜故長。」(廿二章)「治人事天莫如嗇，夫惟嗇，是以早服。」(五九章)之旨相同閒。
姜尚曰：「聖人務靜之，賢人務正之。愚人不能止，故與人爭。上勞則刑煩，刑煩則民憂，民憂則流亡，上下不安其生，累世不休，命之曰大夫。天下之人如流水，障之則止，啟之則行，靜之則清。嗚呼神哉！聖人見其始，則知其終。」(文啟)此與老子之「致虛靜，守靜篤。」(十六章)之旨相同。由以上所述，可知姜尚之思想或主「無為」，或主「虛靜」，或主「謙讓不爭」，皆與道家之旨相合，亦為黃老精神之所在。
史記封禪書云：「泰山、東萊，黃帝之所常遊。」泰山、東萊皆齊地。黃帝生於魯之壽丘，與商比鄰。故齊自古以來即為道術之所在。而太公生於東呂，故姓呂，呂亦齊地(今之莒縣)，自必深受古之道術所影響。
齊與楚皆傳太古之道術。清儒魏源論老子曰：「老子道，太古道。書，太古書。」老子亦自謂：「執古之道，以御今之有。」(十四章)老子楚人也，楚之祖為鬻子。鬻子與太公皆為文王師。鬻子封於楚，太公封於齊。鬻子傳古道術於楚。老子之外，如戰國時環淵、屈原、南公皆楚國著名之習道術者也。莊子為蒙人，蒙地為微子啟所封，本名宋，楚宋同源。莊子受楚影響亦大。蒙地在今之商邱，靠近齊國，當亦受齊學所影響。環淵、屈原亦皆曾至齊，齊、楚之學實有相近之處。
太公既治齊以道術，道術遂盛於齊，當時形成一股勢力，是所謂「稷下之學」。史記田完敬仲世家曰：「齊宣王喜文學游說之士，自如鄒衍、淳于髡、田駢、接予、慎到、環淵之徒七十六人，皆賜列第為上大夫，不治而議論，是以齊稷下學士復盛，且數百千人。」孟子荀卿列傳亦曰：「自鄒衍與齊之稷下先生，如淳于髡、慎到、環淵、接子、田駢、鄒奭之徒，名著書，言治亂之事，以干世主。……慎到趙人，田駢、接子齊人，環淵楚人，皆學黃老道德之術，因發明序其指意。故慎到著十二論，環淵著上下篇，而田駢、接子皆有所論。」又「齊有三鄒子。其前鄒忌以鼓琴干威王，因及國政，封為成侯，而受相印，先孟子。其次鄒衍後孟子。鄒奭者，齊諸鄒子，亦頗采鄒衍之術以紀文。於是齊王嘉之……自如淳于髡以下，皆命曰列大夫。為開第康莊之衢，高門大屋，尊寵之，覽天下諸侯賓客﹐言齊能致天下賢士也。」
齊宣王喜文學游說之士，又以高爵厚祿以饗賢士，途使齊國成為文化之邦。而所與交往者，鄒衍雖屬陰陽家，然與道家本有密切之關係。其餘學士多屬於研究黃老道德之術者，且皆有所著述，四方之士前來研究者甚多。且史記謂「齊稷下學士復盛」，更足徵齊以前道術盛極一時。
漢初治黃老之學者齊人特多。老子之十一代孫假，仕於漢文帝。漢文帝祟黃老，假之子解，為膠西王卬太傅，因家於齊。齊學遂與黃老關係更形密切。
先是趙人樂臣公、樂瑕公，因趙被秦滅，乃亡之齊，修黃老之學，成為一時之賢師。史記樂毅列專曰：「樂毅之族有樂瑕公、樂臣公，趙且為秦所滅亡，之齊高密。樂臣公善修黃帝、老子之言?顯聞於齊，稱賢師。」又「樂臣公學黃帝、老子，其師號曰河上丈人，不知其出。」
不但黃老之學起於齊，甚至戰國時代與道家有密切關係之兵家如司馬穰苴、孫吳、孫臏，以及秦時蒙恬等皆齊人。託名黃帝之醫書黃帝內外經，而為扁鵲、倉公、陽慶等人所傳授，亦皆是齊人(見史記倉公傳)。漢代與老莊思想有密切關係之神仙家、道教皆與齊學有關係。即漢武帝以後之儒學亦莫不受齊學之影響。皮錫瑞經學歷史曰：「漢有一種天人之學，而齊學尤甚，伏傳五行，齊詩五際，公羊春秋多言災異，皆齊學也。易有象數占驗，禮有明堂陰陽，不盡齊學，而其旨略同。」故以道家思想為主之齊學非但成為黃老思想之闡揚者，亦足以影響其它學術。成為漢代學術發展一股無形勢力。

黃老思想之特色
黃帝乃上古相傳之人物，其功備德化，古今以來，鮮與匹倫。後世唐虞之政教，即由黃帝之政教演變而來。然唐虞之後始較有詳明之典籍記載。故儒家之學，只溯及唐虞，罕論黃帝。然黃帝之政治、兵法、修身、養性之術，儒書所未及，卻常為後世諸家所偽託，以增其立論。史記孟荀列傳曰：「黃帝，學者所共術。」無論法家、兵家、醫家、天文家、陰陽家等各家各派，溯本探源，皆喜歸宗於黃帝。道家既為眾家之所本，亦必以黃帝為依歸，因此以黃帝為名而闡揚道家學說之著作特多。而黃帝時政治之清平安樂，與老莊無為而治之理想社會相同。黃老合名正係此種無為而治盛世思想之表現，亦為漢人所憧憬所嚮往者。
管子任法篇曰：「黃帝之治天下也，其民不引而來，不推而往，不使而成，不禁而止，置法而不變，使民安其法。」此與老子「我無為而民自化，我好靜而民自正，我無事而民自富，我無欲而民自樸。」(五七章)之理想相同。因此黃老思想之特色，即在於無為而治，任物自化。史記申韓列傳曰：「黃老之法，不尚繁華，清簡無為，君臣自正。」論衡自然篇曰：「黃者，黃帝也。老者，老子也。黃帝之操，身中恬澹，其治無為，正身其己，而陰陽自和。無心於為，而物自化。無意於生，而物自成。」
清 俞長城黃老對曰：「或問於予曰：世俗皆稱黃老，同乎否？予對曰：同。易曰：『黃帝堯舜垂衣裳而天下治。蓋取諸乾坤。』以無為為治者，黃帝也。老子曰：『我無為而民自化。』以無為為都者，老子也。是則同。」黃老道同而時異。黃帝之時，其俗樸，其民醇，制度未立，而禮樂方興，於是恭修元默，而天下安焉。此黃帝所以治也。老子居三代之後，乃欲毀棄仁義，滅裂刑政，以游於清靜寂寞之鄉。」
故黃老思想實即老莊「無為而治」之政治主張，亦即在順乎民性，依乎自然，減少政治之干涉造作，而使民養生休息。莊子在宥篇曰：「無為而尊者，天道也。有為而累者，人道也。主者，天道也。臣者，人道也。」黃老皆在發揮天道，使免於形累，蓋從戰國以迄漢初，政治之紛擾，戰爭之流行，君主之驕恣貪侈，人民之流離困苦，無不是人道之有為造作引起。所謂：「天下多忌諱，而民彌貧。民多利器，國家滋昏。人多伎巧，奇物滋起。法令滋章，盜賊多有。」(老子五七章)因此政治上之作為，反成為社會安定之最大阻力，「民之難治，以其上之有為，是以難治。」(老子廿九章)「揣而銳之，不可長保。金玉滿堂，莫之能守。」(老子九章)黃老無為而治思想，實是飽經戰亂之餘，無論君主臣子以至平民之深深體驗。故此種思想不但得到民間普遍支持，而漢初之君臣亦無不樂於奉行。此即為黃老思想於漢初所以鼎盛之原因也。
此外黃老思想亦注重個人德性之修養。老莊思想中之善柔、謙遜、不爭、自隱、慈愛、儉約等等美德，在黃帝思想中亦可發現。如路史載黃帝巾几鉻曰：「毋弇弱，毋俷德，毋違同，毋敖禮，毋謀非德，毋犯非義。」皇覽記武王問師尚父五帝之誡，可得聞乎？尚父曰：「黃帝之戒曰：吾之居民上也搖搖，恐不至朝。」大載禮記卷六載武王問黃帝顓頊之道。太公答以道書之言云：「敬勝怠者吉，怠勝敬者滅，義勝欲者從，欲勝義者凶。」凡此可見黃帝與老子皆以修德為主，而以不爭不盈，守柔居後為要。此即放勳、重華之大業，亦為西漢明君賢臣所法效之對象。西漢文景之盛世，實歸功於君臣善履踐黃老之道德哲學，而應用於其生活之實踐及政治之作為上。黃老思想除以老莊之「無為而治」及老莊之道德修養為特色外。 融合法家之治道，亦為其要點。先師景伊先生曰：「黃老之術，蓋漢初道家之言。以清靜無為為主，以刑名法術為用，故兼黃帝、老子而並言。黃老二家合為一名，實始於漢初。漢初道家者流，以戰國時所傳黃帝四經、太公謀等陰謀之術，有近於老子『柔弱勝剛強』、『後其身而身先』『將欲歙之，必固張之。將欲取之，必固與之』之道。又以刑名之學，決然無主；土塊之道，亦有近於無為之治。故農老並稱，而兼及法家，以為道家入世之用。」
漢初黃老思想，實滲雜老莊與法家之思想。然此一思想太過，則或為淪為陰謀家，或淪為酷者。此皆因尚法而失老莊熏然慈仁之旨也。送成為漢末黃老之末流。

